กลุ่มรับเหมาก่อสร้าง ปัจจัยฉุดหายไปหนึ่ง แต่ยังเหลืออยู่
1 เมษายน 2566

กลุ่มรับเหมาก่อสร้าง ปัจจัยฉุดหายไปหนึ่ง แต่ยังเหลืออยู่
ศาลปกครองสูงสุดมีคำพิพากษากลับคำตัดสินของศาลปกครองกลางและให้ยกฟ้องคดีที BTSC ฟ้อง MRTA และคณะกรรมการคัดเลือกกรณียกเลิกการประมูลโครงการรถไฟฟ้าสายสีส้มในรอบแรกในปี 2563
สรุปความ BTSC ได้ยื่นฟ้อง MRTA และคณะกรรมการคัดเลือกจำนวน 3 คดี เกี่ยวกับการประมูลโครงการรถไฟฟ้าสายสีส้ม สองคดีแรกเป็นคดีเกี่ยวกับการประกวดราคาในปี 2563 และคดีสุดท้ายเป็นคดีการประกวดราคาในปี 2565
โดยคดีแรก BTSC กล่าวหาว่า MRTA และคณะกรรมการคัดเลือกแก้ไข RFP ซึ่งมิชอบด้วยกฎหมาย
สำหรับคดีที่สอง BTSC กล่าวหาว่าคำตัดสินของ MRTA และคณะกรรมการคัดเลือกที่ให้เพิกถอนการเสนอราคานั้นมิชอบด้วยกฎหมาย
คดีทั้งสองคดีถูกยกฟ้องโดยศาลปกครองสูงสุด คดีที่สาม BTSC ยื่นคำร้องว่า RFP ของกระบวนการประกวดราคาในปี 2565 มีโครงสร้างกีดกันการแข่งขันประกวดราคาอย่างสมเหตุสมผล คดีนี้อยู่ระหว่างการพิจารณาของศาลปกครองกลาง
มุมมองของเรา พัฒนาการนี้ส่งผลดีต่อ BEM และ CK เนื่องจากคำตัดสินของศาลน่าจะเสริมสร้างความชอบธรรมในการเสนอราคา อย่างไรก็ตาม ปัจจัยคงค้างเกี่ยวกับผลการเสนอราคายังคงอยู่ ได้แก่
1) ผลทางกฎหมายของคดีที่สาม
2) คดีใหม่อื่น ๆ จาก BTSC
3) มติของคณะรัฐมนตรีชุดใหม่
มุมมองบวก เรายังคงมุมมองเชิงบวกต่อกลุ่มจาก
1) ไทม์ไลน์ของโครงการรถไฟฟ้าสายสีส้มที่มีความแน่นอนมากขึ้น
2) ปัญหาการขาดแคลนแรงงานที่คลี่คลาย
3) ราคาวัสดุก่อสร้างลดลง
4) อัตราการแปลง backlog เป็นรายได้ที่สูงขึ้น CK (ซื้อ, ราคาเป้าหมาย 33.34 บาท) เป็นหุ้นเด่นด้านการขยาย backlog ของเรา และ STEC (ซื้อ, ราคาเป้าหมาย 20.37 บาท) เป็นหุ้น laggard เด่นของเรา
มุมมอง KS
เราแนะนำ “ซื้อ” สำหรับ CK จากการประเมินมูลค่าที่ไม่แพง ประการแรก ราคาหุ้นของ CK ลดลง 15% YTD เทียบกับผลกระทบกรณีเลวร้ายที่สุดจากโครงการนี้ 10% ประการที่สอง CK ซื้อขายด้วยส่วนลดการถือครองที่ 45% เทียบกับ 30% ของค่าเฉลี่ย 7 ปี
เปิดพอร์ตลงทุน >> https://ksecurities.co/open-account
Follow us :
LINE : https://ksecurities.co/KS-LineOA
Facebook: https://ksecurities.co/KS-Facebook
Instagram: https://ksecurities.co/KS-Instagram
Twitter: https://ksecurities.co/KS-Twitter
YouTube: https://ksecurities.co/KS-Youtube
#KS #หลักทรัพย์กสิกรไทย #KSecurities #หุ้น #หุ้นไทย #ข่าวหุ้น #ลงทุน #Constructionservicesector